Zoologie.  Symbolae Sirenologicae. 147 
iconem Vaccae suae marinae haud exhibuerit, quum tamen aliorum ani- 
malium marinorum figuras communicaverit. 
Seriore quidem tempore animalis Stelleriani. figura Pallasio est commu- 
nicata , ipsa autem haec figura, cujus originem et auctorem nescimus*), ut 
ipse Pallasius:omni jure observavit, iconem rudem exhibet, quae Stellerianae 
descriptioni exactae minime respondet, ut quivis concedet, qui hancce figuram 
Rhytinae unicam in Iconum ad Zoograph. Pallasii- fasciculo secundo Baeri 
cura publici juris factam compertam habet. | 
Figura accuratior igitur omnino quam maxime desideranda videtur. 
Quum autem ob animalis deletionem a Baerio nostro primum fusius pro- 
batam (cf. supra Part. IL. Lib. I. Cap. VIE p. 112.) icon ad vivum depicta haud 
amplius exspectari possit, Pallasiana figura descriptioni Stellerianae accuratae 
mensurasque animalis recenter occisi numerosissimas offerenti magis adaptata 
meliorem saltem animalis effigiem praebere posse videtur. 
Quam ob rem Stelleri adumbrationes et mensuras strenue respiciens et 
cranio, nec non animalium admodum affinium, nominatim Halicores, figuris 
adhibitis a pictore diligentissimo Papeo iconem aliam novam concinandam 
et in Tabula quinta repraesentandam curavi, quae notas characteristicas, 
quales innotuerunt , accurate manifestat. 
Talis figura emendata, quam omnino magis idealem dicere debemus, 
strictius judicantium postuiationibus minime quidem satisfaciet, in univer- 
sum tamen, quantum fieri potuit, rectiorem habitus externi animalis ima- 
gmem praebebit. 
———e<— 
' 
. 
*) [lustr. Baerius conjecit (Mém. de l’Acad. 1. 1. p.76.) Pallasium, quia de figurae origine ne 
verbulum quidem fecit, figuram forsan a Merkio accepisse, cui numerosa alia maris Camtschatici 
objecta debebat. Merkius autem, ut recte pergit Illustr. collega, figuram non ad naturam depin- 
gere potuit, quum animal eo tempore, quo in pristina ejus patria degeret, jam deletum fuerit, 
sed verisimiliter apud alium invenit. 
